Mae'r Llys Gwarchod yn bodoli i ddarparu cymorth i bobl nad oes ganddynt y gallu meddyliol i wneud eu penderfyniadau eu hunain ynglŷn â'u lles, eu hiechyd, eu heiddo a'u harian. Mae Cyfreithwyr JCP yn cynnig gwasanaeth penodedig, sy'n uchel ei barch yn yr ardal, ac sy'n ymdrin â phob agwedd ar y maes arbenigol hwn o'r gyfraith.
Gall diffyg gallu meddyliol godi o ganlyniad i anaf i'r ymennydd, neu gall fod yn gysylltiedig â chlefyd neu anhwylder. Nid yw wedi ei gyfyngu i bobl o oedran penodol; gall fod dros dro neu'n barhaol, a bydd y graddau a'r effaith yn amrywio o un unigolyn i'r llall.
Gall Y Llys Gwarchod neilltuo ei bwerau i berson arall os oes angen gwneud penderfyniadau parhaus ar gyfer y dyfodol. Cyfeirir at y person y neilltuir y pwerau hyn iddo fel Dirprwy.